《代送张仲明兵备宪副致政还楝庄二首 其二》
明代·苏葵

策马亨衢尽付天，冰清玉洁自家坚。邈从霄汉勾前业，刚与云霞结暮年。

寄兴楝花看作始，盖身荷叶想依前。人间快意知谁在，七贵五侯徒管弦。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。